《赵约不远千里命驾相过中道寄示三诗姑和答一篇》
宋代·张守

霅水论交今有谁，两翁华发映朝衣。功名晼晚君流落，衰病栖朝我倦飞。

叔夜相思能肯顾，子猷乘兴却言归。人生动是参商别，三复清诗对落晖。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。